Visit Site
Recommended byColombia
‘‘గ్రీకువీరుడు.. నా రాకుమారుడు’’ అనే నాగార్జున ఎవగ్రీన్ సాంగ్‌కి మోడల్స్‌తో కలిసి అదిరిపోయే ఎంట్రీ ఇచ్చారు నాగార్జున. వచ్చీరావడంతోనే.. నాలుగున్నర కోట్ల మంది మా బిగ్ బాస్ షోను ఆదరిస్తున్నారు.. మీ ప్రేమ ఎప్పుడూ ఎలాగే ఉండాలని కోరుతూ హౌస్‌లో ఏం జరుగుతుందో మన టీవీ ద్వారా చూపించారు నాగార్జున.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
హౌస్‌లో కిచెన్‌లో పునర్నవిని కాకాపట్టే పనిలో పడ్డ రాహుల్ కప్పులు కడుగుతూ కలరింగ్ ఇచ్చాడు. ఇక తమన్నా.. రవిక్రిష్ణ ఫేస్ క్రీమ్‌ని దాచేసి ఆటపట్టించింది.
మరోవైపు ఈవారం ఎలిమినేట్ అయ్యేది ఎవరన్న దానిపై వరుణ్ సందేశ్ అండ్ బ్యాచ్ సీరియస్‌గా డిస్కషన్ చేశారు. వితికా,వరుణ్‌లు ఈసారి భాస్కర్ నామినేట్ అయ్యే అవకాశం ఉందని అంటూ.. పునర్నవిని అడగ్గా నాకు కూడా జె ఫర్ జామకాయ ఎలిమినేట్ అవుతాడని ఇన్ డైరెక్ట్‌గా జాఫర్‌ ఎలిమినేట్ అవుతాడని చెప్పకనే చెప్పింది పునర్నవి.
హగ్ కావాలి.. వరుణ్ దుప్పట్లోకి వితికా
ఇక హౌస్‌లో రొమాంటిక్ జంటగా ఎంట్రీ ఇచ్చిన రియల్ లైఫ్ కపుల్స్ వరుణ్, వితికా‌లు బెడ్‌పై ముచ్చట్లు పెట్టారు. చుట్టూ ఎవరూ లేకపోవడంతో వితికా కాస్త అడ్వాన్స్ అవుతూ భర్తను కౌగిలించుకునే ప్రయత్నం చేసింది. వరుణ్ దుప్పటిలో దూరి నీ హార్ట్ బీట్ వింటా అని అతని గుండెలపై తల పెట్టుకుని పడుకుంది. ఏంటి అలా మీద పడిపోతావ్.. ఓవర్ యాక్షన్ చేయకు అంటూ సర్దిచెప్తూ రొమాన్స్ పండించారు. ఇక వీళ్ల రొమాన్స్‌ను బయటనుండి చూస్తున్న జాఫర్, శ్రీముఖిలు సెటైర్లు వేసుకున్నారు. ఇక షో చూస్తున్న ప్రేక్షకులకు సైతం వితికా చాలా రొమాంటిక్ గురూ అనిపించేలా ప్రవర్తించింది.
నాగ్ చురకలు..
ఫస్ట్ వీక్ చాలా సరదాగా మాట్లాడిన.. ఈ వీక్‌లో కంటెస్టెంట్స్‌కి చురకలు పెట్టే ప్రయత్నం చేశారు. అదే సందర్భంలో మంచి ప్రవర్తనతో ఉన్న వాళ్లను ప్రశంసించారు. ఈవారం మందలించడానికి ట్రై చేస్తా.. లేదంటే వాతలు పెడతా అంటూ ఒక్కో కంటెస్టెంట్ ఈ రెండువారాల్లో హౌస్‌లో ఎలా ప్రవర్తించారో గుర్తు చేశారు.
ముఖ్యంగా తమన్నా హౌస్ మేట్స్ పట్ల, అలీతో ప్రవర్తించిన తీరుపై వివరణ కోరారు. అయితే తమన్నా తనతో గొడవ పడుతున్న సందర్భంలో అలీ చాలా మెచ్యుర్డ్‌గా వ్యవహరించారని.. చిన్న వయసులో ఇంత ఓపిక ఉండటం గ్రేట్ అన్నారు. ఇక శివజ్యోతి ఏడుపుపైన, మహేష్‌తో వరుణ్ గొడవపైన, ఆరాలు తీసి చురకలు అంటించారు.
ఇక ప్రతి వారం లాగే ఈవారం కూడా కంటెస్టెంట్స్‌తో ఓ సరదా టాస్క్ ఆడిండి.. సీరియస్ మేటర్స్‌ని రాబట్టారు నాగార్జున. బ్లాక్ అండ్ గోల్డ్ కిరీటాలు ఇచ్చి.. హౌస్‌లో మీరు హీరోలా భావించే వారికి గోల్డ్ కిరీటం పెట్టి కారణం చెప్పాలని.. విలన్‌లా భావించే వాళ్లకు బ్లాక్ కిరీటం పెట్టి కారణం చెప్పాలని కోరారు.
అయితే హౌస్ మొత్తం గేమ్ స్టార్టింగ్ నుండే మా హీరో బాబా భాస్కర్ అంటూ అతనికి వరుసగా మూడు కిరీటాలు పెట్టారు. బాబా భాస్కర్ వరుసగా మూడు కిరీటాలతో హ్యాట్రిక్ కొట్టడంతో అతను కాకుండా వేరే వాళ్లను హీరోగా కిరీటం పెట్టాలని కోరారు నాగ్. అయితే విలన్లుగా మాత్రం ఎక్కువ కిరీటాలు.. తమన్నా, వరుణ్ సందేశ్‌లకు వచ్చాయి. అయితే హౌస్‌‌లో ఉన్న 15 మందిలో అషు, పునర్నవి, హిమజలకు క్లీన్ ఛీట్ ఇస్తూ ఒక్క విలన్ కిరీటం కూడా రాలేదు.
కీలకమైన ఎలిమినేషన్.. 8 మందిలో నలుగురు సేఫ్
ఇక ఈవారం ఎలిమినేషన్‌లో భాగంగా నామినేషన్‌లో ఉన్న 8 మందిలో నలుగురు సేఫ్ అయ్యారు. తొలి సేఫ్ కంటెస్టెంట్ మహేష్ విట్టా కాగా.. ఆ తరువాత హిమజ, రాహుల్‌లు ఓట్ల ద్వారా సేఫ్ అయ్యారు. నాలుగో సేఫ్ కంటెస్టెంట్‌గా శ్రీముఖి గట్టెక్కడంతో ఊపిరి పీల్చుకుని కన్నీళ్లు పెట్టుకుంది. ఇక ఎనిమిది మందిలో మిగిలిన నలుగురు వితికా, వరుణ్, జాఫర్, పునర్నవిలలో ఎవరు ఎలిమినేట్ కాబోతున్నారన్నది సస్పెన్స్‌గా ఉంచుతూ ఎలిమినేషన్‌ను రేపటికి వాయిదా వేశారు నాగార్జున. మరి రెండో వారంలో ఎలిమినేట్ అయ్యే కంటెస్టెంట్ ఎవరో తెలియాలంటే రేపటి వరకూ ఆగాల్సిందే.. బిగ్ బాస్ అప్డేట్స్ కొనసాగుతాయి. మరిన్ని వివరాలు రేపటి ఎపిసోడ్‌లో.
photos courtesy star maa
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.